Rhagflas yr Hanner Tymor – Blynyddoedd 3 a 4 (Ebrill 2014)
Mae’r hanner tymor nesaf yn un byr iawn. Byddwn yn gwneud rhywfaint o waith thema (yn parhau gyda’r thema ‘Bwydydd Blasus Byd Eang’) ond am yr wythnos a hanner cyntaf byddwn yn rhoi cryn dipyn o amser ar gyfer paratoi’r plant ar gyfer y profion Darllen, Mathemateg a Rhesymu Mathemategol. 
Cynhelir y profion rhwng Mai 7 ac 13.
[image: ]Bydd gwaith thema yn digwydd fel arfer ar ôl y profion. 
O ran ein gwaith thema, byddwn yn:
· Edrych ar draddodiadau diwylliannol sy’n perthyn i fwyd
· Gwneud mesuriadau cywir manwl a chyfrifo costau bwydydd a  chynhwysion
· Datblygu sgiliau technoleg bwyd syfaenol a dilyn ryseitiau
· Cydweithio fel tîm, penderfynu ar gryfderau, gwendidau a diddordebau aelodau’r tîm
Cyn y profion, byddwn yn adolygu’r gwaith a wnaethpwyd eisoes dros y flwyddyn e.e. arian, adio, tynnu, lluosi, rhannu, graffiau, siâp, mesurau, diagramau Fen a Carroll, ffracsiynau -  dod o hyd i ffracsiwn o un cyfan, adio a thynnu ffracsiynau,  dyblu a haneru, talgrynnu a dweud yr amser.
PWYSIG – Mae dysgu’r tablau lluosi yn bwysig dros ben a byddwn yn ddiolchgar pe baech yn cefnogi’ch plentyn adref gyda hyn. Mae angen i blant bl. 3 wybod tablau 2, 3, 4, 5 a 10 a bl. 4  2, 3, 4, 5, 6 a 10.
Bydd angen darllen gymaint ag sy’n bosib hefyd dros yr wythnosau nesaf. Gallwch helpu’ch plentyn drwy siarad am yr hyn a ddarllenir, dod o hyd i eiriau a’u copio, gosod digwyddiadau yn eu trefn, llenwi’r bylchau o ran brawddegau, chwilio am atebion cywir ac anghywir. 
[bookmark: _GoBack]Gwaith Cartref
Rhoddir gwaith cartref Iaith a Mathemateg ar Ddydd Llun a chaiff ei gasglu ar y Dydd Llun canlynol.

Ni fydd gwersi chwaraeon i flwyddyn 3 a 4 tan ar ôl hanner tymor. Bydd gwersi recorder a cherddoriaeth ar fore Iau. 

